CELEX: 62018TN0310
Language: mt
Date: 2018-05-15 00:00:00
Title: Kawża T-310/18: Rikors ippreżentat fil-15 ta’ Mejju 2018 – EPSU u Willem Goudriaan vs Il-Kummissjoni

201807060661994302018/C 259/593102018TC25920180723MT01MTINFO_JUDICIAL20180515444521Kawża T-310/18: Rikors ippreżentat fil-15 ta’ Mejju 2018 – EPSU u Willem Goudriaan vs Il-Kummissjoni
 ---documentbreak--- C2592018MT4410120180515MT0059441452Rikors ippreżentat fil-15 ta’ Mejju 2018 – EPSU u Willem Goudriaan vs Il-Kummissjoni
   (Kawża T-310/18)2018/C 259/59Lingwa tal-kawża: l-Ingliż
      Partijiet
   
   
      Rikorrenti: European Federation of Public Service Unions (EPSU) (Brussell, il-Belġju) u Jan Willem Goudriaan (Brussell) (rappreżentanti: R. Arthur, Solicitor, u R. Palmer, Barrister)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
            —
         
         
            tannulla d-deċiżjoni tal-konvenuta tal-5 ta’ Marzu 2018 li ma jiġix propost lill-Kunsill li Ftehim tal-Imsieħba Soċjali tal-UE tal-21 ta’ Diċembru 2015 dwar id-drittijiet għal informazzjoni u konsultazzjoni għal uffiċjali u membri tal-persunal ta’ amministrazzjonijiet tal-gvern ċentrali, adottat skont l-Artikolu 155(1) TFUE, jiġi implimentat bħala direttiva permezz ta’ deċiżjoni tal-Kunsill skont l-Artikolu 155(2) TFUE;
         
      
            —
         
         
            tikkundanna lill-konvenuta għall-ispejjeż.
         
      
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
            1.
         
         
            L-ewwel motiv li jallega li d-deċiżjoni kkontestata kienet att adottat bi ksur tal-Artikolu 155(2) TFUE. Il-Kummissjoni ma kellhiex is-setgħa li tirrifjuta li tipproponi li l-Kunsill jimplimenta l-Ftehim permezz ta’ deċiżjoni tal-Kunsill, fin-nuqqas ta’ oġġezzjoni fir-rigward tal-istatus tal-partijiet għall-Ftehim bħala rappreżentanti, jew fir-rigward tal-legalità tal-Ftehim.
            
                     —
                  
                  
                     Ir-rikorrenti jsostnu li d-deċiżjoni tal-Kummissjoni li ma jiġix propost lill-Kunsill li l-Ftehim jiġi implimentat permezz ta’ deċiżjoni tal-Kunsill tikser l-Artikolu 155(2) TFUE, u tmur kontra r-rekwiżit ta’ osservanza tal-awtonomija tal-imsieħba soċjali, stabbilit fl-Artikolu 152 TFUE.
                  
               
                     —
                  
                  
                     Ir-rikorrenti jsostnu wkoll li l-Kummissjoni kellha l-obbligu li tressaq proposta lill-Kunsill, sakemm ma tippreżentax raġuni motivata biex jitqies li l-imsieħba soċjali li kienu partijiet għall-ftehim ma kinux rappreżentattivi biżżejjed, jew li l-Ftehim kien illegali.
                  
               
                     —
                  
                  
                     Barra minn hekk, ir-rikorrenti jsostnu li l-Kummissjoni wettqet evalwazzjoni tan-natura adegwata tal-Ftehim, liema evalwazzjoni ma tidħolx fis-setgħat tagħha.
                  
               
      
            2.
         
         
            It-tieni motiv li jallega li d-deċiżjoni kkontestata hija vvizjata minn raġunijiet li huma manifestament żbaljati u infondati.
            
                     —
                  
                  
                     Ir-rikorrenti jsostnu li r-raġunijiet invokati mill-Kummissjoni fid-deċiżjoni kkontestata ma setgħux jiġġustifikaw ir-rifjut li ssir proposta lill-Kunsill biex jadotta l-Ftehim.
                  
               
                     —
                  
                  
                     Ir-rikorrenti jsostnu wkoll li l-uniċi raġunijiet li setgħu jiġġustifikaw rifjut kienu oġġezzjoni ġustifikata fir-rigward tan-natura rappreżentattiva tal-imsieħba soċjali, jew fir-rigward tal-legalità ta’ deċiżjoni tal-Kunsill li timplimenta l-Ftehim bħala direttiva.
                  
               
                     —
                  
                  
                     Barra minn hekk, ir-rikorrenti jsostnu li f’kull każ, il-Kummissjoni naqset milli twettaq evalwazzjoni tal-impatt, u għalhekk ma setgħetx, fuq bażi ta’ proporzjonalità jew ta’ sussidjarjetà, tiġġustifika xi konklużjoni li tirrifjuta milli tipproponi li l-Ftehim jiġi implementat bħala direttiva permezz ta’ deċiżjoni tal-Kunsill, anki kieku fil-prinċipju kien ikun permess li dan isir.